Temeljem članka 26. Statuta Općine Garčin (''Službeno glasilo Općine Garčin'' broj 4/2021) Općinsko vijeće Općine Garčin, na svojoj 36. sjednici održanoj dana 14.04.2021. godine donijelo je

**ODLUKU**

**o promjeni podataka o načinu uporabe katastarskih čestica**

**na području Općine Garčin**

**Članak 1.**

Katastarske čestice broj 943/3 i 943/4 navedene u zemljišno-knjižnom ulošku broj 653 k.o. Trnjani, u navedenom zemljišno-knjižnom ulošku upisane su kao Javno dobro u općoj uporabi, nerazvrstane ceste – neotuđivo vlasništvo Općine Garčin.

Za potrebe provedbe projekta i povlačenja novčanih sredstava iz natječaja, koji je raspisao LAG Slavonska Ravnica, za katastarske čestice navedene u stavku 1. ovog članka, potrebno je izvršiti promjenu podataka o načinu uporabe katastarskih čestica iz nerazvrstane ceste u uređeno zemljište.

**Članak 2.**

Za realizaciju ove Odluke zadužuje se načelnik Općine Garčin, Mato Grgić, dipl.iur.

**Članak 3.**

Zemljišnoknjižni odjel Općinskog suda u Slavonskom Brodu, temeljem ove Odluke i ostale potrebne dokumentacije, izvršit će upis promjenu podataka o načinu uporabe katastarskih čestica iz nerazvrstane ceste u uređeno zemljište.

**Članak 4.**

Ova Odluka stupa na snagu prvog sljedećeg dana od dana donošenja, a objavit će se u ''Službenom glasilu Općine Garčin'', i na Internet stranicama Općine Garčin.

**OPĆINA GARČIN**

**OPĆINSKO VIJEĆE**

 **PREDSJEDNIK OPĆINSKOG VIJEĆA**

 **Mato Jerković**

Klasa: 021-01/21-01/84

Ur.broj: 2178/06-21-01-1

Garčin, 14. travnja 2021. godine